Bernardino Piñera Carvallo

Manuel José Bernardino Piñera Carvallo (født 22. september 1915 i Paris, død 21. juni 2020 i Santiago de Chile) var en chilensk katolsk erkebiskop av La Serena.


== Liv og virke ==


=== Bakgrunn ===
Piñera ble født i Paris og gikk på Lycée Janson de Sailly. I 1932 vendte familien tilbake til Chile og Bernardino Piñera studerte først medisin ved det Det pavelige katolske universitet i Chile og spesialiserte seg senere i fysiologi i USA. Han prakiserte også som lege en kort tid. Da han kom tilbake til Chile ble han i 1941 ansatt ved Det pavelige katolske universitet i Chile, men trådte snart inn i det katolske presteseminar i Santiago de Chile og studerte filosofi og teologi.


=== Prest ===
Den 5. april 1947 ble han presteviet av José María kardinal Caro Rodríguez for erkebispedømmet Santiago de Chile. Han var rådgiver for Den katolske aksjon, og samarbeidet da blant annet med pater Alberto Hurtado, og han var åndelig rådgiver for det nasjonale forbund for kvinnelig ungdom. Mellom 1950 og 1953 var han viserektor ved Det pavelige katolske universitet i Chile.


=== Biskop ===
Pave Pius XII utnevnte ham den 11. februar 1958 til hjelpebiskop i Talca og til titularbiskop av Prusias ad Hypium. Biskopen av Talca, Manuel Larraín Errázuriz, bispeviet ham den 27. april samme år; ned konsekrerende var Pio Alberto Fariña Fariña som var hjelpebiskop i Santiago de Chile, og Emilio Tagle Covarrubias, erkebiskop av Santiago de Chile.
Pave Johannes XXIII utnevnte ham den 10. desember 1960 til biskop av Temuco. Han ble innsatt i embedet 7. januar 1961. Fra 1962 til 1965 deltok han ved alle sesjoner av andre vatikankonsil og senere ved den II. og III. latinamerikanske bispekonferanse (CELAM) i 1968 i Medellín og i 1979 i Puebla.
Han fratrådte den 28. desember 1977 fra Temuco for å bli generalsekretær for den chilenske bispekonferanse. Den 1. juli 1983 ble han utnevnt av pave Johannes Paul II til erkebiskop av La Serena. Fra 1983 til 1988 var han president for den chilenske bispekonferanse. Han innehadde flere embeder innen CELAM.
Den 29. september 1990 ble han pensjonert av aldersgrunner; han trakk seg tilbake til fransiskanerklosteret Alameda. Han offentliggjorte flere verker og skrifter, som bøkene „El Reencantamiento de la Vida“ og „La Oferta de la Fe“. Han engasjerte seg i det chilenske vitenskapsakademi.
I august 2019 ble det kjent at Vatikanet hadde begynt med forundersøkelser vedrørende en anklage mot ham om et 50 år gammelt tilfelle av seksuelt misbruk mor en mindreårig. Han bestred beskyldningene i en offentlig uttalelse.Piñera døde 21. juni 2020 i Santiago de Chile i en alder av 104 år;. Etter Peter Leo Geretys død den 20. september 2016 hadde han vært verdens eldste levende katolske biskop. Etter José de Jesús kardinal Pimiento Rodriguez' død 3. september 2019 var han etter bispevielsesdato verdens tjenesteeldste katolske biskop. Han var onkel til den chilenske president Sebastián Piñera og tidligere innenriksminister Andrés Chadwick.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Pave Benedikt XV (1854-1922) *1907
Erkebiskop Sebastiano Nicotra (1855-1929) *1917
Biskop Carlos Silva Cotapos (1868-1941) *1918
Biskop Manuel Larraín Errazuriz (1900-1966) *1938
Erkebiskop Bernardino Piñera Carvallo (1915-1920) *1958


== Referanser ==


== Eksterne lenker ==
(en) Verk av eller om Bernardino Piñera Carvallo i bibliotekene i (WorldCatkatalog)